આ વિધિમાં શનિવારનાં દિવસે બપોરે ૩ વાગે શનિદેવની મૂર્તિને ગંગાજળથી અભિષેકથી સ્વચ્છ કરી શિંગણાપુરનાં મામા-ભાણેજ નકોરડા ઉપવાસ કરી આ વિધિમાં બેસે છે… વિધિ દરમ્યાન સ્ત્રીઓનો પ્રવેશ નિષેધ હોય છે. મામા-ભાણેજ ભીંના વસ્ત્રોમાં એકબીજા તરફ મુખ રાખી પૂર્વ-પશ્ચિમ દિશામાં ઉભા રહે છે. ૩ ફૂટ લાંબી વાંસની બે લાકડીઓ બંન્નેનાં હાથમાં હોય છે આ બંન્ને લાકડીઓનો છેડો શનિદેવ દ્વારા ઉપયોગમાં લેવાયેલા પાણીમાં ડૂબાડવામાં આવે છે, ત્યારબાદ તેનાં પર ગૂગળનો ધૂપ કરવામાં આવે છે… અને પછી નક્ષત્રોનાં નામ પૂછવામાં આવે છે…. જે નક્ષત્રમાં વરસાદ આવવાનો હોય તે નક્ષત્રનું નામ બોલવામાં આવતાં જ લાકડીનો છેડો પાણીની અંદર તરફ વળી જાય છે… અને જો વધારે વરસાદ આવવાનો હોય તો બંન્ને લાકડીઓ એકબીજાને ચોંટી જાય છે… અને જો અમૂક નક્ષત્રમાં વરસાદ ન પડવાનો હોય તો બંન્ને છેડા એ નક્ષત્રનું નામ બોલતા જ બંન્ને વિરૂદ્ધ દિશામાં વળી જાય છે…- આ પણ એક શનિ મહારાજની સાક્ષાત્‌ હાજરીની શ્રદ્ધાસભર ઘટના બની રહે છે.